**Dyddiad cyhoeddi:** 05 Ebrill 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol. Rydym wedi darparu gwybodaeth**

1) A oes unrhyw fanyleb masnachfraint neu rwymedigaeth gwasanaeth i ddarparu unrhyw wasanaethau uniongyrchol rhwng Caer, Crewe, Stafford a Birmingham i’r naill gyfeiriad neu’r llall ac, os felly, beth yw’r gofyniad.

2) A oes gofyniad i ystyried trefniadau amgen neu i gysylltu â gweithredwyr eraill i ddarparu gwasanaeth pan fydd dileu gwasanaeth yn arwain at beidio â chael trefniant teithio arall o fewn cyfnod penodol (hy, 60 munud).

3) Pa gyfiawnhad sydd ei angen i fodloni cymeradwyaeth gan Senedd Cymru neu’r Adran Drafnidiaeth i dynnu gwasanaeth o’r amserlen heb unrhyw ddewisiadau eraill addas

4) A oes gan Trafnidiaeth Cymru bolisi i gynyddu’r gyfran foddol ar y rheilffordd a sut mae’n dymuno cyflawni’r nodau hyn.

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

1. *A oes unrhyw fanyleb masnachfraint neu rwymedigaeth gwasanaeth i ddarparu unrhyw wasanaethau uniongyrchol rhwng Caer, Crewe, Stafford a Birmingham i’r naill gyfeiriad neu’r llall ac, os felly, beth yw’r gofyniad.*

Roedd manyleb masnachfraint neu rwymedigaeth gwasanaeth i ddarparu un gwasanaeth bob diwrnod gwaith ym mhob cyfeiriad rhwng Caer, Crewe, Stafford a Birmingham yn y fanyleb masnachfraint cyn covid. Mae ein Gofynion Gwasanaeth Trenau (TSR) wedi cael eu hadolygu ers hynny a bydd TSR wedi’i ddiweddaru yn cael ei gynnwys yn y Cytundeb Grant gwasanaeth rheilffyrdd diwygiedig a fydd yn cael ei gyhoeddi yn y dyfodol agos – mae hyn yn sail i’n rhwymedigaethau ar gyfer gwasanaethau ar draws ein rhwydwaith.

Roedd yr adolygiad cynhwysfawr yn tynnu sylw at y ffaith bod gennym rai gwasanaethau sydd wedi bod ar waith dim ond i ddarparu cyfleuster hyfforddiant gyrru (at ddibenion ‘gwybodaeth llwybrau’ – yn achos gwyriadau i fod yn fanwl – nid yw’n ‘llwybr’ rheolaidd ar gyfer gwasanaeth TrC). Roedd hyn yn cynnwys y ddau wasanaeth a archebwyd yn ystod yr wythnos yr ydym yn eu gweithredu o Crewe i Wolverhampton drwy Stafford (1G00 022 Caer – Birmingham New Street a 1D19 22.55 Birmingham New Street – Caergybi). Felly, ni fydd y rhwymedigaeth gwasanaeth i ddarparu unrhyw wasanaethau uniongyrchol rhwng Caer, Crewe, Stafford a Birmingham i’r naill gyfeiriad na’r llall yn cael ei chynnwys yn y TSR wrth symud ymlaen.

Mae ein rhaglen hyfforddi gyrwyr yn hollbwysig o ystyried y cerbydau newydd rydym i fod i’w defnyddio cyn bo hir, ond mae hynny wedi cael ei ohirio’n ddifrifol oherwydd effaith covid sydd wedi cyfrannu at gynnydd yn nifer y gyrwyr nad ydynt yn arwyddo’r llwybrau gwyro neu’r llwybrau cyswllt sengl hyn. Felly, roedd hi’n anodd cyfiawnhau hynny a pharhau i weithredu’r gwasanaethau unigryw hyn.Roedd nifer y teithwyr a welwyd yn defnyddio’r gwasanaeth cyn ac yn ystod covid yn isel iawn a rhoddwyd ystyriaeth hefyd i’r amser o’r dydd y mae’r gwasanaethau’n rhedeg ac opsiynau teithio eraill sydd ar gael yn agos at yr amseroedd.

Ar ôl cwblhau’r her o ymgymryd â’r rhaglen hyfforddi gyrwyr ar gyfer y fflyd newydd, efallai y bydd cyfle i ailedrych ar y gwasanaethau a’u hadolygu mewn amserlenni yn y dyfodol os oes cyfiawnhad dros y galw a’r gwerth.

1. *A oes gofyniad i ystyried trefniadau amgen neu i gysylltu â gweithredwyr eraill i ddarparu gwasanaeth pan fydd dileu gwasanaeth yn arwain at beidio â chael trefniant teithio arall o fewn cyfnod penodol (hy, 60 munud).*

Mae hyn wedi cael ei drafod gyda’r Adran Drafnidiaeth gyda mewnbwn gan gyrff trafnidiaeth eraill i ystyried opsiynau eraill a’r effaith ar gwsmeriaid.

1. *Pa gyfiawnhad sydd ei angen i fodloni cymeradwyaeth gan Senedd Cymru neu’r Adran Drafnidiaeth i dynnu gwasanaeth o’r amserlen heb unrhyw ddewisiadau eraill addas*

Er bod TSR ar gyfer stopio mewn gorsafoedd ar ein rhwydwaith, nid oes gofyniad penodol ynghylch cyfiawnhad dros ei ddileu. Byddai unrhyw achos o ddileu gwasanaeth yn cael ei ystyried yn unigol – gan roi sylw i’r amgylchiadau penodol – ond byddai angen iddo gael ei gymeradwyo gan yr Adran Drafnidiaeth ar gyfer gwasanaethau yn Lloegr yn benodol.

1. *A oes gan Trafnidiaeth Cymru bolisi i gynyddu’r gyfran foddol ar y rheilffordd a sut mae’n dymuno cyflawni’r nodau hyn.*

Yn Llwybr Newydd, mae Llywodraeth Cymru yn gosod targed newid dulliau teithio sef bod 45% o deithiau i gael eu gwneud ar drafnidiaeth gyhoeddus, wrth gerdded neu feicio erbyn 2040. Mae hyn yn cynrychioli cynnydd o 13 pwynt canran o’i gymharu â’r amcangyfrif o’r gyfran bresennol o 32%.

Mae angen rhagor o fuddsoddiad mewn trydaneiddio ar draws rhwydwaith Cymru a’r Gororau (yn ogystal â’r gwaith parhaus o drawsnewid rhwydwaith Llinellau Craidd y Cymoedd a chreu Metro De Cymru) i gefnogi newid moddol i’r rheilffyrdd, cyflawni ymrwymiadau datgarboneiddio a chynyddu gwerth ein fflydoedd trydan newydd.

Mae TrC eisoes yn archwilio ac yn gobeithio cyflwyno cynlluniau teithiau a thocynnau integredig, ac mae system prisiau parthau wrthi’n cael ei datblygu i gefnogi lansiad Metro De Cymru.

Mae TrC wedi ymrwymo i gefnogi gweledigaeth Llywodraeth Cymru o gerdded a beicio fel y ffyrdd gorau o deithio dros bellteroedd byrrach i bobl Cymru, ac mae eisoes yn cymryd camau i wella integreiddio rheilffyrdd â chyfleoedd teithio llesol.

Yn ogystal â darparu cyngor a chymorth i Lywodraeth Cymru, gan gynnwys helpu i adolygu’r canllawiau sy’n gysylltiedig â Deddf Teithio Llesol (Cymru) 2013, ym mis Rhagfyr 2020 daethom hefyd yn gyfrifol am weinyddu rhaglen y Gronfa Teithio Llesol ar ran Llywodraeth Cymru, gan ein galluogi i chwarae rhan llawer mwy o ran cefnogi teithio iach a chynaliadwy ledled Cymru.

Yn y tymor canolig, bydd sicrhau newid moddol sylweddol yn gofyn am ddull cyfannol ac integredig o gynllunio teithiau, gan weithio ar draws gwahanol ddulliau a sectorau i’w gwneud yn haws i bobl deithio o ddrws i ddrws gan ddefnyddio dulliau trafnidiaeth cynaliadwy.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".